open-index/open-wikipedia-markdown huggingface dataset:
Coulter's Candy

**"Coulter's Candy"**, also cried **"Ally Bally"** or **"Ally Bally Bee"**, is a Scots fowk sang.

The sang wis screivit bi Robert Coultart, umwhile mill-worker in Galashiels, in the 1870s tae advertise a hennyseed-flavour candy thit he wuid mak in Melrose an sell aroon the mairkets o Borders touns.

## Lyrics
Chorus:

Ally bally, ally bally bee
Sittin on yer mammy's knee
Greetin for a wee bawbee
Tae buy some Coulter's Candy.

Willie wept baith lang and sair
Till he got a penny tae share
Noo he's tumblin doon the stair
Tae buy some Coulter's Candy.

Poor wee Annie was greetin tae
What could poor auld Mammy dae?
But gie them a penny atween them twae
Tae buy mair Coulter's Candy.

Oor wee Jeannie wis lookin affa thin
A rickle o banes covered ower wi skin
Noo she's gettin a wee double chin
Sookin Coulter's Candy.

Here comes Coulter doon the street
The man the bairns aa like tae meet
His big black bag it hauds a treat
It's full o Coulter's Candy.


## References
Scots beuk sculptures

The **Scots beuk sculptures** ur a group o sculptures that were placet in Scotland in order tae be "fand" atween 2011 an 2013. The sculptures ur on topics maistly anent Scots leeteratur an poetry, an ur makit fae auld beuks bi an unkenned female sculptor.

The stairtin group o sculptures wis 10 sculptures that war left at sindry cultural pairts in Embro, Scotland, atween Mairch an November 2011, as gifts tae the cultural institutions an fowk o the city. The sculptures came wi gift labels that rooset leeteracy an the luve o wirds an argied conter leebrary an ither airts fond cuts. An eleivent sculpture wis gied tae writer Ian Rankin, whase wirk wis weel-forrit in mony o the ither sculptures. The ten Embro sculptures wur tourt athort Scotland in a shawin in late 2012.

The sculptor wis contractit tae mak ainither five sculptures tae be dernt in secrit pairts athort Scotland as pairt o Book Week Scotland, that stairted in November 2012. In December 2012, the sculptor gied ainither gift sculpture tae the Scottish Poetry Library, wha haed awreidy gotten twa o her earlier wirks.

## 2011 Enbro sculptures
#### Furst sculpture
The furst sculpture wis fand oan Tysday 11 Mairch 2011, left oan a table in the Scottish Poetry Library. It featurt a tree staundin oan an auld beuk. At the base o the tree wis an egg, braken in hauf an the inner lined wi gowd formin wirds fae the poem "A Trace of Wings" bi Edwin Morgan. It haed a tag backin tae @byleaveswelive, the name o the leebrarie's Twitter accoont readin "It started with your name @byleaveswelive and became a tree.… … We know that a library is so much more than a building full of books… a book is so much more than pages full of words.… This is for you in support of libraries, books, words, ideas….. a gesture (poetic maybe?)". It wis gien the name "poetree" bi the leebrarie staff.

#### Seicont sculpture
The seicont sculpture wis fand in late Juin 2011 at the National Library of Scotland, a "delicately crafted" gramophone an a deidbox creatit fae a copy o Ian Rankin's novelle *Exit Music*. The note wi it read "For @natlibscot – A gift in support of libraries, books, words, ideas….. (& against their exit)".

## References
Brocksburn

**Brocksburn** (, Scots Gaelic: **Srath Bhroc**), frae 'brock's burn', is a smaa toun in Wast Lowden by Leivinstoun. It wis lang syne kent as "Strathbrock" an his a community centre usin that name.

## References
Brudick

**Brudick** (,  or *Tràigh a' Chaisteil* ("Castle Beach")) is the main settlement on the Isle o Arran, in the Firth o Clyde, Scotland.

## References
Girn

A girn, kent as a **kevel**, **pirn**, or **snitter** forby, is a tuil uised tae haud an peacify a horse. It is maed up o a treen sned an a kinch raip dull. The dull is set air the grean o the horse an kittles it, sae it can be mair eithly tent tae.
Rauma byleid

Rauma (Rauman giäl) is a byleid o Finnish spak in the ceety o Rauma. The byleid is a guid wheen sindert frae ither byleids o Finnish, the Rauma byleid haes mony wirds frae the Swadish leid an the Estoonie leid. Fowk frae Rauma cry thair byleid "Rauman giäl" whilk means "leid o rauma" an sum fowk cry the byleid hits awn leid, forby acause the byleid is screivit in the mudern day some fowk sae thit it is a leid an nae a byleid o finnish.

## Fremmit airtins
Sangs in the Rauma byleid

## Soorces
Tchai-Ovna

**Tchai-Ovna** (kent as **The Tchai-Ovna House of Tea** an aa) wis a tea room an muisic venue locatit in Glesga, Scotland. It wis foondit in 2000 bi twa brithers fae Glesga Varsity, the Fell brithers. As a wee seated venue it wis seen as a steppin stane fir amateur sangsters an musicians. It wis shut doon in Julie 2023, efter mair nor 23 year.

As a tea room, they served mair nor aichty types o tea frae aw the warld an serrt heichly rated vegan scran.

## Soorces
The Just Joans

**The Just Joans** are a Scots Indie pop baund frae Motherwal, formed in 2005. They kythed frae the thrivin Motherwal muicic scene intae Glesga when they played thair debut gig at the Tchai-Ovna as pairt of The Plimptons' raiglar muisic an comedy nicht on 4t May 2006.

## Discography
;Studio albums
**Last Tango in Motherwell* (2005, self-released/2006, Ivan Lendil Music)
**Buckfast Bottles in The Rain* (2012, WeePOP! Records)
**You Might Be Smiling Now...* (2017, Fika Recordings)
**The Private Memoirs and Confessions of The Just Joans* (2020, Fika Recordings)
;Live albums
**Live At The Oast* (2020)
;EPs
**Virgin Lips* (2007, Wee POP! Records)
**Hey Boy...You're Oh So Sensitive!" (2008, Wee POP! Records)
**Love And Other Hideous Accidents (2009, Wee POP! Records)
**Your Pain is a Joke Next To Mines* (2010, Wee POP! Records)
**Seasonal Greet* (2010, Wee POP! Records)
**6.9 Love Songs* (2013, Wee POP! Records)
;Singles
*"No Longer Young Enough" (2017, Fika Recordings)
*"Has Anybody Seen My Boy?" / "Who Does Susan Think She Is?" (2018, Fika Recordings)
*"Dear Diary, I Died Again Today" (2019, Fika Recordings)
*"The One I Loathe The Least" (2019, Fika Recordings)
*"Wee Guys (Bobby's Got a Punctured Lung)" (2019, Fika Recordings)

## Soorces
KORKUT

The **KORKUT** is a Turkis aw-wather-capable 35&nbsp;mm self-propelled anti-aircraft gun (SPAAG) developit bi ASELSAN.

Designed tae replace tae agin M42A1 Duster seestems o the Turkis Airmed Forces, each Korkut seestem compromises o 1 command an control vehicle an 3 wappen platforms. Each wappen platform cairies a twin 2×35 mm Oerlikon KDC-02 cannon, manufactured unner licence bi MKEK. Each wappen seestem can fire up tae 1100 roonds a minute up tae a range o 4&nbsp;km. The command an control vehicle haes an effective radar range o 70&nbsp;km.  The Wappen Seestem Vehicle an Command-an-Control Vehicle confeegurations designed unner the Korkut Project are based on the FNSS ACV-30 an is fully amphibious an hae the capability o propellin thaimsels in deep watter an rivers.

The Turkis Airmed Forces haes ordered 40 wappens seestems, deliveries are scheduled tae complete in 2022. Addeetionally it wis reportit that Pakistan Plans tae induct this wappen seestem an that Pakistan waud conduct tests in mid 2017.

## References
Fawkirk Grahamston railwey station

**Fawkirk Grahamston railwey station** serves the muckle toun o Fawkirk in Fawkirk, Scotland. It is on the Edinburgh–Dunblane line an the Cummernaud Line. Fawkirk is also served by Fawkirk High station.

## Services
Haudagain roonaboot

The **Haudagain roonaboot** is a roonaboot in Aiberdeen that haufs the A92 an A96.

As aw traffeck heided northwart tae Innerness bi the A96 or soothwart tae Dundee bi the A92, it is a notourly busy an dangerous infaw wi lairge queues frae aw directions tae the roonaboot, espeicially durin rush hour. It haes been cawed ane o Europe's warst roonaboots.

In Mey 2011, it wis crooned Breetain's warst roonaboot in Roundabout Idol 2011, wi the Magic Roundabout in Hemel Hempstead comin top.

The upbuild o the Aiberdeen Waster Peripheral Route is aimed tae reduce the congestion o traffeck gang throu Aiberdeen. Impruivements ur awsae planned tae help ease the congestion at the roonaboot forby.

## References
Barony A Frame

The **Barony A Frame** is a hained umwhile pit-heid frame in East Ayrshire, Scotland, locate  wastlins o Auchinleck. It wis biggit in 1954 as pairt o the Barony Colliery, that first sank a pit in 1907.

The colliery wis shutten doun in 1989, an in 1990 the gig-house, generatin station, waste-water warks, an the pit-heid frame, war aa gart leetit biggins, in category B .

It is anely ensample o that ilk in Britain the day, an wis restorit in 2007 bi the Barony A Frame Trust. Mair nor £1,000,000 wis ware't out on replenishin the pit-heid frame—the monies war hentit frae the likes o Historic Scotland an the Heritage Lottery Fund. Charles, Prince o Wales sned the openin baund frae the A-frame in January 2008.

## References

## Freemit Airtins
* 
* Barony A-Frame, East Ayrshire Council
Alloway (disambiguation)

**[[Alloway]]** is a toun in Clackmannanshire, cryed *Alloa* in Ingles (an whiles Allowae in Scots an aw). It alsae means:
*Allowa, the Ayrshire veelage cryed Alloway in Ingles

## Relatit pages
*Alloa Athletic F.C.
*Allowae Castle
*Allowae Inch
Steading

**Steading** (alsae cryed steadin, stedding, steeding an stidden) is the name gien tae biggins on a ferm uised in sindry weys, gif for beast, vehicles, machinery, craps, or a fermhouse. Historically a steading wis kent as a fermtoun.

## Teep o Biggin Uise
Steadings tak sindry form—aither a wheen o separate biggins, yin biggin divied tae different uises (aften set on a close in Scotland), or a mix o baith.

### Bern
A **bern** is a biggin uised tae stowe hings an as a kivered wirkplace. Aften tae fordel bales o straw, machinery or vehicles gin no in uise.

### Stable
A **stable** is a biggin whaur fermstockin, maistly horses, ar reared.

### Byre
A **byre** is a biggin whaur kye an ither beast ar reared. Aften wi staws uised tae feed or shed beast. 

### Granzie
A **granzie** (granary in Inglis) is a biggin uised tae fordel craps (baurley, aits, corn and siclik).

### Parlour
A **parlour** biggin haes specific machinery for milking beast, maist commonly kye, but alsae sheep an gaits.

### Fermhoose
The name gien tae a hoose that is pairt o a steading itsel.

## Gallery o Exemple Biggins

File:Polish stable in Gdansk by Daniel Chodowiecki (98274837).jpg|A 1773 illustration o staws in a stable for horses.
File:Häststall Elfviks gård dec 2008.jpg|Horse stable interior.
Image:LightningVolt Barn.jpg|A bern in Wisconsin, U.S..
File:Abernodwydd Farmhouse.jpg|A hauf-timmer fermhoose in Wales.


## References
Toun (disambiguation)

The wird **toun**, **toon**, or **town** haes a nummer o meanin anent places wi biggins or whar fowk bide. Sic as:
* fermtoun
* kirktoun or clachan
* veelage
* burgh
* toun
* ceetie

It alsae cuid mean:
* land hained for growin craps
The Fort

**The Fort** micht mean:
* The Fort, a toun in Lochaber (cryed *An Gearasdan* in Gaelic an *Fort William* in Inglis)
* The Fort, a shoppin centre in north Glesga
* A fortification
The Fort (Lochaber)

**The Fort** is a toun o aboot 5,760 fowk in Lochaber, Scots Hielands. The toun is weel kent as the end o the *Wast Hieland Wey* an bein naur til Ben Nevis, Scotland's heichest mountain.

## References
Memmer o the Scots Pairlament

**Memmer o the Scots Parliament** (**MSP**; ; ) is the title gien tae ilka the 129 bodies electit tae ser in the Scots Pairliament.

## Soorces
Wastren warld

**Occident** is a term meanin "the wast". It wis uised for tae descrive Europe an the Americaes in the bygane. This term is contrair tae the "Orient" that's a term meanin "the east".

## References
Edder stanes

An **edder bead**, **edder stane** or ***Gloine nan Druidh*** (Druid's gless) is a type o stane that is maistlins gless-like an haes a naiturally-creatit hole in it. Thay hae been descrieved bi Sir John Mactaggart as "aboot the size o a hazlenut, oval-shapit, o a lammer hue, but full o specks o ither bonnie colours. The hole throu thaim is aboot hauf an inch in diameter, an muckle eneuch tae fit a bairn's wee finger".

Thare are three theories hou come thir stanes begin: First, thit thay'r the haurdenit saliva o snakes comin thegither, the cuts an holes bein caused by thair tongues; secont, thit the stane comes fae a snake's heid, or is creatit by an edder's sting; or third (the mair modren): that the holes hae been craftit by watter naturally borin throu the stane.

## Druids
Edder stanes war heichly vailyied amang the Druids o auld lang syne; the Auncient Rouman naituralist Pliny the Elder spak anent the naitur an qualitees o the stane as an amulet amang the Gauls.

## Modren era
In 1824, Sir John Mactaggart wrat that edder beads haed becam kenspeckle in museums an "ither repositories o rarities". Robert Huddleston's edition o John Toland's *History of the Druids* says that the amulets o gless an stane, whilk are still preserved an uisit in mony pairts o Gaelic-speakin Scotland (''a 'Ghàidhealtachd'') an are brocht lang distances tae help cuir disease, cam fae this auld Druidic tradition.
## Notes an references

## Fremmit airtins
* Henkin, Leo J. "The Carbuncle in the Adder's Head." *Modern Language Notes,* Vol. 58, No. 1 (Jan., 1943), pp.&nbsp;34–39.
*ghostvillage.com: Dictionary of Superstitions A-Z
* Witchcraft & second sight in the Highlands & islands of Scotland. John Gregorson Campbell, pg 84.
Snake (disambiguation)

**Snake** is the name gien ti twa sinder beast:
*Snake or snaik, a scaly reptile wi nae limbs
*Snake or slug, a teep o Gastropoda

## References
Gàidhealtachd

The **** (; Inglis: *Gaeldom*) forordinar refers tae the Hielands an Islands o Scotland an the Gaelic-speaking cultur o these airts; likeways, the siclike Irish word  refers tae Irish-speaking airts o Ireland. These are baith historic launds o the Gaels an share a common Celtic culture.

## History

The Gaelic leid wi'in the *Gàidhealtachd* has a lang history; in the 1700s, Gaelic wis the main written an spaken leid o the Hielands but was confined to that pairt o Scotland. Syne the 16t-centurie, thar increasin uiss o Scots an Scots hank on Gaelic in and outwith the *Gàidhealtachd*; acause o the Statutes o Iona (1609) an the Scuilin Act (1616), mony Hieland Gaels wis gart to gang tae the Lallans an learn *Inglis* (then the term fae Lallans Scots).

The population o the Hielands reached its peak atween 1820 an 1840 in maist districts. However, there were mair (an increasin) numbers o Gaelic-speakin fowk in Scotland acause o migration tae the Lallans; wi migration in the late 18t-centurie, muckle Gaelic communities were fundat in Lallans touns an cities outwith Scotland an aa. 

## Outwith Scotland
In Canada, at yin time the Scots Gaelic leid wis the third maist spaken leid eftir Inglis an French (wi 50,000 speakers in Nova Scotia alane (1901)), an is still spaik bi a minority o Canadiens whase forebeirs cam fae Gaelic-speakin Scotland. 

The Codroy Valley in Newfoondland had a Gaelic-speaking minority til the 1960s, wi its ain Scots Gaelic traditions an cultur. In 2011, 1,275 fowk in the Canadian *Gàidhealtachd* spaik Scots Gaelic, an aboot 300 fowk spaik the leid as thair main leid. 

## Reference

## See an aw
* Bungee leid
* Hieland Inglis
* Newfoondland Erse
* Pibroch

## Articles outwith
* "The art of the ''Gàidhealtachd"'' open.edu (in Inglis)

## Further readin
*
Tawse

The **tawse** (kent as the **[[Lochgelly]] tawse** an aw, efter the Scots toun in whilk maist were craftit) wis an implement uised for corporal punishment. It wis maistlins uist in Scots schuils til the 1980s, whan it wis bannit acause o a judgment bi the European Court o Human Richt. The tawse wis o a strip o lether, wi yin end split intae several tails. The thickness o the lether an tails differed. 

Mony Scots saddlers made tawses fur local schuilmasters (*dominies*). The official name *tawse* wis barelins uist bi either dominies or pupils, wha cawed it **the schuil strap** or **the belt**.

Etymology - belike fae an auld French measure, the *[[toise]]*, at a speel whan the Scots leid borraed mony French wurds. 

## Schuils
Scots public (state) schuils uised the tawse tae malagarouse pupils, baith lads an lasses, on their luif (paum o the outstretched haun). Pupils were forordinar instructed tae haud oot yin haun, palm uppermaist, supported by the ither haun below, whilk made it pernicketie tae shift the haun awa an ensured that the full force o ilk an every hit wis tane by the haun bein strapped. The punishment wis forordinar inflicted bi the *dominie* fernent the entire class tae act as a deterrent tae ithers; whiles by a designated teacher, sic as the deputy heidmaister, tae wham the pupil wis sent.

Pupils were aften tawsed on their buttocks; Scots Office owersears in the 1960s noted wi concern that lads in the approved schuils woud bytimes defecate while waitin to be hit bi the 'licht' tawse. This wis wielded in primary as weel as secondary schools fur baith trivial an serious raisons, an lassies git belted as weel as lads (nearly 6 in 10 lasses wur strapped in school). 

In 1954, the tawse was banned bi the Dunbartonshire Eddication Committee; this muiv wis opponed bi mony at the time, an wis reversed yin month later. In 1982 twa Scots maws gaed tae the European Court o Human Richt, wha passed a judgement whilk said parents haed the richt tae refuise ony form o corporal punishment tae a bairn. This judgement led indirect tae the uise o the tawse (and aw ither forms o corporal punishment) bein banned bi law in UK state schools. The legislation cam intae force in 1987, bit maist Scots local eddication authorities awready abolished it bi the earlie 1980s.

John J. Dick Leather Goods wis a manufacturer in Lochgelly estimated tae hae craftit anent 70% o tawses whan thay wur uised in schuil. Original tawses sold fur aroond £6 in 1982; bit twenty years later, some collectors wur paying hundred o poonds fur these nou-seendle items.

## Judicial
The tawse wis wuised by judges fur judicial corporal punishment in Scotland an aw, as an alternative tae the mair usual birch. Courts coud sentence bairns ower 14 (bit unner 16) tae up til 36 strokes wi an extra-heavy tawse fur ony offence. This wis administered tae the offender's bare buttocks. Judicial corporal punishment wis abolished in the UK in 1948.

## Notes an references

## Sources an links outwith
* The Cane and the Tawse in Scottish Schools, article at World Corporal Punishment Research
* 
* The True History of the Lochgelly Tawse
Wellington

**Wellington** is the name gien ti a nummer o sindry hings.

### Places
*Wellington, the heid-ceetie o New Zealand

### People
*Arthur Wellesley, 1st Duke o Wellington
*Wellington Koo

### Buits
*A welly is a type o buit
Finnan haddie

**Finnan haddie** (kent as **Finnan haddock**, **Finnan**, **Finny haddock** or **Findrum speldings** an aa) is a haddie smeeked cauld an keukt wi green wid an peat in nor'-east Scotlan. It is the haddie uised in the traditional Scots dish Cullen skink.

The origins o Finnan haddie is debated; some soorces sae the dish cam fae the clachan o Finnan near Aiberdeen; ithers sae the name is a corruption o the toun o Findhorn at the mooth o the River Findhorn in Moray. 

Kent an admired in Scotlan fae lang syne, it Finnan haddie wis a dish in Aiberdeenshire syne the 1640s. It becam a kenspeckle fuid item in Lunnon in the 1830s. Afore this, acause o the licht smeekin that the fish received, it didnae hae a lang shelf life—eildins soorces jalouse three days at maist, altho some jalosed nae more than yin day. Sic wise, altho the fish was aften available in Aiberdeen "within twelve hours of being [caucht]", it coudnae owercome the lang jurnay tae Lunnon wi'oot gaun aff. 

The fish wis foremaist cairtit bi establisht mail coach in Lunnon, but wis kythed mair aften in the citie syne the buildin o the railwey atween Aiberdeen an Lunnon in the 1840s. The associate wi Finnan becam strang acause o the connexion tae Aiberdeen. Confusion wis sae deep that *Finnan* (Inglis: *Findon*) was betimes callit *Findhorn*.

The traditional preparation is tae roast or grill the hail pieces o fish ower a heich heat. Finnan haddie is aften served poached in milk fae breakfast an is a pairt o traditional kedgeree an the Arnold Bennett omelette.

## See an aa
* Arbroath smokie

## References
Protestant Religion and Presbyterian Church Act 1707

The **Protestant Religion and Presbyterian Church Act 1707** (c.6) is an Act of the Auld Pairlament o Scotland (pre-1707, afore it wis pairt o the Unitit Kinrick) whilk wis passed tae ensure that the status o the Scots Kirk woudnae be affected by the Union wi Ingland in 1707.

The Act haes the constitutional distinction o bein cried in the Regency Act 1937 as a statute that cannae be amended durin a regency. The Regency Act provides that a regent cannae assent tae a bill tae amend the Acts o Union 1707, or ony bill affecting the line o succession. Whan the Regency Bill wis communed in the Hoose o Commons, the attorney-general exponed,  "The safeguarding o this particular Act o the Scots Parliament wis expressly mentioned in the Act o Union, an that is the historic raison hou come it appears here." An act of the Inglis Pairlament, 6 Anne c.8, made similar provision for the Inglis Kirk in 1706 but insae mentioned in the Regency Act. 

## Links outwith
*Official text of the Protestant Religion and Presbyterian Church Act 1707 as amended and in force today within the United Kingdom, from the UK Statute Law Database 
*Official text of the Act 6 Anne c. 8 (1706) as amended and in force today within the United Kingdom, from the UK Statute Law Database 

## References
Stirrup cup

A **stirrup cup** or ***dochan doris*** (frae Scots an Erse Gaelic  , "drink o the door") wis a "parting cup" gien tae horsemen lang syne, afore they gang awa an haed their feet in the stirrups o thair horse. It was often gien free o charge an can describe the cup that sic a drink is served in.

It is forby the traditional drink (maistlins a dram o port or sherry) served at the meet afore a traditional foxhunt.

## References
Antz

**Antz** is a 1998 American computer animatit film directit bi Eric Darnell an Tim Johnson (thair furst times as featur directors) frae a screenplay bi Todd Alcott, Chris Weitz an Paul Weitz. The film haes the vyces o Woody Allen, Sharon Stone, Jennifer Lopez, Sylvester Stallone, Christopher Walken, Dan Aykroyd, Anne Bancroft, Danny Glover an Gene Hackman. Some o the main chairacters hae alike faces tae the actors wha vyced thaim. **Antz** wis the furst film frae DreamWorks Animations, an the seicont featur-lenth computer animatit efter Toy Story (1995).

## References


## Freemit airtins
*
Huchoun

**Huchoun** (diminutive form o 'Hugh', i.e. 'wee Hughie') or **Huchown** **'of the Awle Ryale**' (*fl.* 14t-centurie) wis a poet jaloused tae hae been screivin sometime in the 14t-centurie. Some academics, in the steid o Scots antiquarian George Neilson (1858–1923), identified him wi a Scots knicht, Hugh of Eglinton, an advanced his authorship o mony significant pieces o alliterative verse, housomiver; there isnae muckle evidence tae support this.

## Evidence
The sma amoont whilk is kent anent Huchoun is fae the Chronicle o Andrew o Wyntoun, wha says:


Hucheon, 
þat cunnande was in littratur.
He made a gret Gest of Arthure
And þe Awntyr of Gawane,
Þe Pistil als of Suet Susane.
He was curyousse in his stille,
Fayr of facunde and subtile,
And ay to pleyssance hade delyte,
Mad in metyr meit his dyte
Litil or noucht neuir þe lesse
Wauerande fra þe suythfastnes.(Cotton Manuscript Buik V. II, 4308-4318).


Interest in Huchoun wis spurred maistlins bi the wirk o George Neilson, an advocate (lawyer) an antiquarian, wha gied a few lectures at Glesga Varsity in 1902 on the subject, an furthset a buik anent Huchoun the selfsame year.

O the wirks Wyntoun mentions, the easiest tae identify wis *Þe Pistil als of Suet Susane*; this is likelie *The Pistel of Swete Susan*, an alliterative poem survivin in 5 manuscripts.

## Identity
Wha Huchoun wis hissel isnae certain; muckle poems ascribed bi Neilson tae Huchoun are in divers byleids, nane o thaim Scots. Even the poem maist likelie tae be Huchoun's ain wirk, the *Pistel of Swete Susan*, seems tae be in a nor'-Yorkshire byleid overlayin a Midland Inglis soorce. 

## Notes

## References

* Harvey, Paul.  1967. *The Oxford Companion to English Literature.* London: Oxford University Press.
* Ward and Trent, eds. *et al.* 1907-1921.  *[http://www.bartleby.com/212/0505.html The Cambridge history of English and American literature: An encyclopedia in eighteen volumes].  Retrieved July 7, 2005.*

## Links outwith

*
Orange Order

Tha **Orange Order** (officiallie tha **Loyal Orange Institution**) is a Protestant fraternal order in Norlin Airlan whutch haes lodges in Ingland, Scotland, tha Republic o Airlan, an tha British Commonweal anaa. They wur furst foundit in Coontie Armagh in 1795, amang days o sectarian stramash in the coontie, as a Masonic-kind o fraternity. Its name is a tribute tae King Billy (William o Orange) wha defeated tha airmy o tha Catholic king James II o Airlan in tha Williamite–Jacobite War (1688–1691).

They oppone Earse unification an Scots unthirldom, are stranglie Unionist an hae links wi Ulster Loyalism forbye. Althou tha organisation sees themselves as defendin religious an civil liberties, critics accuse tha Order o baein sectarian, triumphalist, an supremacist. As a Protestant group, they dunnae accept Protestants married tae Roman Catholics. Their mairchin saison is on Tha Twalt (commemoratin tha Battle o tha Boyne), an althou monie marches gae athoot collieshangie, mairches throu mainlie Catholic and Airish natiounalist nighberhoods cause stramash an affen airt to violence.

## References
Norlin Airlan Executive

Tha **Norlin Airlan Executive** (; Inglis: ) is tha devolved govrenment o Norlin Airlan, an administrative pairt o tha Norlin Airlan Assemlie. It's answerable to tha assemlie and wus initially sat up bi tha terms o tha Norlin Airlan Act 1998, that follaed tha Guid Frydey Greeance (Bilfawst Greeance). Tha executive is cawed tha **Executive Committee** o tha assemlie in tha legislation. It's an ensample o govrenment whutch is cuman tae wirk thegither (consociationalist).

Tha Norlin Airlan Executive consists o tha First Minister an First Minister depute an various ministers with individual portfolios and remits. Tha main assembly pairties appoint maist ministers in tha executive, except for tha Minister of Justice who is elected bi a cross-community vote. It is yin o three devolved govrenments in tha Unitit Kinrick, tha ithers bein tha Scots an Welsh Govrenments.

In Januar 2017, tha First Minister depute resinged ower a stramash anent tha Renewable Heat Incentive, an tha Norlin Airlan Executive clyted. Civil servants luiked ower tha govrenance of Norlin Airlan in a janitorial capacity till Januar 2020, whan tha pairties cum tae a greeance an tha Executive wis efter restairtit.

## References

## Links outwith
* Northern Ireland Executive
* ni direct / te direach portal
Gaeldom

The **Gaeldom** refers to Gaelic-speakin airts:
*The *[[Gaeltacht]]* (Earse Gaelic-speakin airts o Ireland)
*The *[[Gàidhealtachd]]* (forordinar the Scots Hielands an Scots Gaeldom, but kin refer tae Scots Gaelic-speakin airts o Canada an aw)
Broth

**Broth** is a meal made o watter in whilk bones, bridie, or vegetables hae bin simmered, wi beef or wee lamb fur example.
Cullen skink

**Cullen skink** is a gudgy Scots soup made o smeeked haddie, tatties an ingans. A true Cullen skink will uise finnan haddie, but it kin be prepared wi ony ither undye'd smeeked haddie.

This soup is fae the toun o Cullen in Moray, on the northeast coast o Scotland. It's affen served as a starter at formal Scots dinners but is muckle served as an ilka day dish forby ower the northeast o Scotland. 

## References
Ait cake

An **ait cake** (kent as **havercakes** or **haverbread** forby) is a flatbreid akin tae a cracker or biscuit, bit can be a pan scone an aw. Thay are makkit wi aitmeal (havermeal) as the formaist ingredient, an can hae plain or halemeal floor forby. Ait cakes are cuiked on a girdle or baked in an uin.

## History

Ait cakes haes been screived anent in Scotland sin lang syne (at least syne the the Roman conquest in AD 43) an aiblins existit afore than. Thay'v bin said tae be the mainstey o Scots breids fur hunners o years; Jean Le Bel  describes Beguine nuns makin "*little pancakes rather like communion wafers*". This is thocht tae be an earlie descreive o an ait cake.

## In Scotland
In Scotland, ait cakes ur makkit on a girdle or by bakin roonds o aitmeal on a tray. Gin the roonds is muckle, thay'r scliced intae farls afore bakin. Aits is grains that graws weel in norlan Scotland an wur, till the 20t yearhunner, the staple grain uised.

Scots sodgers in the 14t yearhunner carried a metal plate an a sack o aitmeal.  Eildins accoonts say that a sodger wid heat the plate ower fire, moisten a bit o aitmeal an mak a cake tae "*comfort his stomach. Hence it is no marvel that the Scots should be able to make longer marches than other men*".

Samuel Johnson kenspeckle referred tae this in his dictionar definition fur *oats* (aits):

: *A grain, which in England is generally given to horses, but in Scotland supports the people.*

Lord Elibank wis said bi Sir Walter Scott to hae reponed;

: *Yes, and where else will you see such horses and such men?*

The texture kin vary fae reuch tae fine dependin on hou the aits is grund. Ait cakes kin be a wee chawy or solid, dependin on the watter content an fur hou lang thay'r cuikit. Ait cakes wis tradeetionally etten wi ilka meal as a muckle soorce o carbohydrate in the diet. Fae the 19t yearhunner onward, thay wur commonly sert tae accompany broths, meat, an fish dishes. Thay'r affen eten as an alternative tae breid or toast at brakfast thir days.

At praisent, a wheen o brands of ait cakes are commercially available, siclike Nairn's, Stockan's, Paterson's, an Walkers. Outwith commercial manufacturers, there mony local bakers wi variations on the basic recipe.

### Ireland
Scots-style ait cakes is forby cuikit in Ireland.


File:Girdledalgarven.JPG|A girdle fae  Dalgarven Mill in North Ayrshire, uised fur baking ait cakes and ither foods siclike bannocks
File:OatcakesTrangia.JPG|Ait cakes being cuiked outdoors
File:Clapshot and oatcakes.jpg|Ait cakes (top) wi clapshot 


## See an aw

* Bannock (fuid)
* Rolled aits
* Scone

## References

## Further readin

* Sinclair, Molly. *[https://books.google.com/books?id=Cx4lGwAACAAJ Scottish Heritage Cookbook].* Heritage Cookbooks. Mission San Jose, California: 1990.

## Links outwith

* ait cakes recipes from BBC Food
Notes on Nationalism

***Notes on Nationalism*** is a weel-kent essay scrieved in Mey 1945 bi George Orwell in the jurnal *Polemic*, follaeing the Seicont Warld War. In the essay, Orwell gies an description o naitionalism, that he descreives as:

Here, he links naitionalism to pouer politics an gies ensamples o *Positive Nationalism* (fae a bodie's ain kintra; e.g., Celtic naitionalism or Zionism), *Negative Nationalism* (filk is against anither group; e.g., Antisemitism or anti-Soviet Trotskyism), an *Transferred Nationalism* (identification wi a race, class, or kintra ither than a bodie's ain). He gies a disctinction atween this *naitionalism* an *[[patriotism]]* forby.  "*Patriotism is of its nature defensive.... Nationalism, on the other hand, is inseparable from the desire for power.*".

Ae observation makkit bi Orwell, that is that it is anely nationalists fa pit ony amoont o importance ontae the uiss o Scots, haes been criticised bi Scots-leid speakers. *Notes on Nationalism* haes been uised bi fowk on the richt-weeng o politics (includin umwhile Scots Tory leader Ruth Davidson) tae argie agin *'identity politics*'.

## References

## Links outwith

* : Notes on Nationalism – Original essay . Public domain in Australie and Roushie.
Ruth Bader Ginsburg

**Ruth Bader Ginsburg** (; born **Joan Ruth Bader**; 15 Mairch 193318 September 2020) wis a American jurist that sert as an associate juistice o the Supreme Coort of the Unitit States fae 1993 till her deith in 2020. She wis nominatit by Preses Bill Clinton an wis generally viewed as a moderate juidge thit ws a consensus bigger at the time o her nomination. She eventual becam pairt o the leeberal wing o the Coort as the Coort shiftit tae the richt ower time. Ginsburg wis the seicont wumman tae ser on the U.S. Supreme Coort, efter Sandra Day O'Connor. Durin her tenure, Ginsburg wrat weel-kent majority opeenions, includin *United States v. Virginia*(1996), *Olmstead v. L.C.*(1999), and *Friends of the Earth, Inc. v. Laidlaw Environmental Services, Inc.*(2000).

### Early Life

Joan Ruth Bader wis born on 15t o March, 1933 in Brooklyn, New York tae Nathan Bader an Celia Amster. Her faimly bade in the wirkin-cless Flatbush pairt o Brooklyn. Her faither flittit ower frae Odessa, Ukraine an her mither wis born in New York tae fowks umwhile frae Krakow in Poland. Ruth wis cryed "Kiki" bi her fowk, efter her sister, Marylin gied her the eikname for bein "a kicky babbie". She went bi Ruth acause thare wis a hantle o ither lasses cryed Joan, an her mither speirt at the dominie tae uise "Ruth" insteid o Joan.

## Soorces
Battle o Carham

The **Battle o Carham** (c. 1018) wis focht atween the Kinrick o Scotland an the Northumbrians at Carham on Tweed (Northumberland the nou).

Uhtred, Waltheof o Bamburgh's lad, focht the jynt forces o Malcolm II o Scotland an Owen the Bald (King o Strathclyde). Their jynt forces clyted Earl Uhtred an his men, makin the eastern border o Scotland at the Watter o Tweid.

## Notorietie
Whither the battle is historically wirdy o tent is a matter o controversy, maistlins wi regard tae the airt o Lowden. Scots historians claim Lowden wis won for Scotland at Carham an that Scotland's borders were expanded forby; Marjorie O. Anderson says that the Inglis king Edgar the Peacefu gied Lothian tae king Kenneth II o Scotland in 973. In Inglis sources, the Battle o Carham isnae gien ony special notorietie. Still ithers, siclike G.W.S. Barrow hold, that "*What English annalists recorded as the 'cession' of [[Lothian]] was... the recognition by a powerful but extremely remote south-country king of a long-standing fait accompli.*"

Scots' haudin o the south-east o Scotland wis kent bi Inglis kings; whan kings siclike Cnut an William the Conqueror invaded, they didnae seek permanent guidal o the airt.

## Eftercome
Efter the Battle o Carham, muckle o modren Scotland wis under the guidal o the King o Scots, altho Norsemen aye held sway in Ross, Caithness, Sutherland, an The Isles. The Lairds o Gallowa wis pairt-unthirled. *Scotland* or *Scotia* referred tae whit is Scotland north o the Forth an Clyde the day; it wasnae till the time o king David I o Scotland tha fowk in the south-east o the kinrick thocht o themsalves as Scots. In his ain charters (e.g. St Cuthbert's in Embro), he still referred tae the men o Lowden as Inglis. Woolf asserts that "*the likelihood is that these are under representative glimpses of a much longer conflict which escaped the detailed gaze of our chroniclers because far more interesting things were happening in Southumbria and Ireland at the time.*"

## References

## Bibliographie

* Anderson, M.O. (1980). Kings and Kingship in Early Scotland. Scottish Academic Press.
* *De obsessione Dunelmi et de probitate Uhtredi comitis, et de comitibus qui ei successerunt* ("On the siege of Durham, and the character of Earl Uhtred, and the earls who succeeded him"), C. J. Morris. (1992) in Marriage and Murder in 11th Century Northumbria: A Study of De Obsessione Dunelmi. University of York.
* Duncan, A.A.M., "The Battle of Carham, 1018" The Scottish Historical Review, Vol. 55, No. 159, 1976
* Plummer, C. Two of the Saxon Chronicles Parallel, Oxford, 1892.
* Stenton, Frank (1971). Anglo-Saxon England, 3rd ed. Oxford UP.
* Whitlock, D. (1961). Anglo-Saxon Chronicle: Revised Translation, Eyre and Spottiswoode.
* Woolf, A. (2007) The New Edinburgh History of Scotland Vol. 2: From Pictland To Alba 789-1070, Edinburgh UP.

## Forder readin

* Daly, Rannoch (2018). *Birth of the Border: The Battle of Carham 1018 AD.* Alnwick: Wanney Books. 
*
Orcadian

**Orcadian** is a byleid o Insular Scots, itsel a byleid o Scots. Orcadian is spake in Orkney, north o mainland Scotland.

Auld Norse wis introduced tae the Orkneys wi the Vikings at the same speel they teuk thair leid tae Shetland, the Faroe Islands an Iceland; afore lang, thay becam leids o their ain (Shetlandic, Faroese, Icelandic an the umwhile Norn). Orcadian wis first introduced in 1468 whan the Orkneys became airts o Scotland as a merger o Norn an Scots, the leid o officialdom an commerce.

Whan Norn deed oot as a leid in its ain richt, Orcadian becam the main leid o the iland. Nouadays, thare muckle buiks screiven in the Orcadian byleid, for ensample a owersettin o *[[The Gruffalo]]*.

## References

## See also
*Bungee leid

## Links outwith
* The Orkney Dictionary
* Orkneyjar.com
Pimpa

**Pimpa** or ***La Pimpa***  is an Italian comic strip, creautit by Francesco Tullio Altan, whase main chairacter is a reid-spattit female dug. 

The comic strip wis publisht by the comics magazine *Corriere dei Piccoli* fae 1975 till 1995; fae 1987 hit becam the leadin chairacter o an eponymous monthly bairn’s magazine. Pimpa wis the subject o three animatit series, directit by Osvaldo Cavandoli an Enzo D'Alò, producit an braidcast by Rai TV an later released on DVD forby. In 1998 Pimpa ws the main chairacter in twa stage plays, *Pimpa Cappuccetto Rosso* and *Pimpa, Kamillo e il libro magico*.

## References

## External links

* Official site
Declaration o Arbroath/Leet o signanters

Ablo are fowk wha adhibit their name tae the Scrieve o Arbroath in 1320. The leet is a queeriorum; it haes a fair muckle fowk wha wis aye leal tae the Bruce, but forby haes muckle ithers wha'd opponed him, or wham Bruce hud tried fur ploatin again him twa-three muins efter, an some uncanny fowk o wham wee is kent. 

* Donnchadh IV, Yerl o Fife (chynged sides in 1332)
* Thomas Randolph, 1st Yerl o Moray (heid Bruce promuiver altho focht fae the Inglis a wee speel in the bygane)
* Patrick Dunbar, Yerl o March (chynged sides a few times)
* Malise, Yerl o Strathearn (Bruce loyalist)
* Maol Choluim (Malcolm) II, Yerl o Lennox (Bruce loyalist)
* Uilleam (William) II, Yerl o Ross (afore betrais Bruce's kinswomen tae the Inglis)
* Magnús Jónsson, Jarl (Yerl) o Orkney
* William de Moravia, 3rd Yerl o Sutherland
* Walter Stewart, 6t Heich Stewart o Scotland (Bruce loyalist)
* William II de Soules, Butler o Scotland (efterwairds imprisoned fae ploatin again Bruce)
* James Douglas, Laird o Douglas (leading Bruce loyalist)
* Roger de Mowbray, Laird o Barnbougle an Dalmeny (efterwairds imprisoned fae ploatin again King Robert)
* David, Laird o Brechin (efterwairds executed fae ploatin again Bruce)
* David de Graham o Kincardine
* Ingram de Umfraville (focht on the Inglis side at Bannockburn)
* John de Menteith, Guardian o the Yarldom o Menteith (earlier betrais William Wallace tae the Inglis)
* Alexander Fraser o Touchfraser an Cowie
* Gilbert II de la Hay, Constable o Scotland (Bruce loyalist)
* Robert II Keith, Marischal o Scotland (Bruce loyalist)
* Henry Sinclair (St. Clair)
* John de Graham
* David Lindsay o Crawford
* William Oliphant, Laird o Aberdalgie (focht fae the Inglis fae a wee speel)
* Patrick de Graham o Lovat
* John de Fenton
* William de Abernethy, 2nd Baron o Saltoun
* David Wemyss
* William Mushet
* Fergus o Ardrussan
* Eustace de Maxwell, Laird o Caerlaverock
* William Ramsay
* Alan Murray
* Domhnall mac Cailein (Donald Campbell)
* John Cameron
* Reginald Cheyne (Reginald le Chen)
* Alexander de Seton
* Andrew de Leslie
* Alexander Straiton

Forby, the names o the follaein daena appear in the document's text, bit thair names ur written on seal tags an thair seals ur present:

* Alexander de Lamberton (becam a promuiver o Edward Balliol efter the Battle o Dupplin Moor, 1332)
* Edward Keith (subsequently Yerl Marischal; d. 1346)
* Arthur Campbell (Clan Arthur) (Bruce loyalist)
* Thomas de Menzies (Bruce loyalist)
* John de Inchmartin (becam a promuiver o Edward Balliol efter the Battle o Dupplin Moor, 1332; d. efter 1334)
* John Duraunt
* Thomas de Morham

## References
Chris McQueer

**Chris McQueer** is a Scots scriever an spoken-ward makar, that scrieves in baith Scots an Scots Inglis. His scrievins are gey dark, gallas humour an surreal. He is kenspeckle fur his twa furthset quairs o cutty tales, *Hings* an *HWFG*.

## Background
McQueer was brocht up in the East End o Glesca. He wirked in a sports shop an as a crime scene cleaner afore he becam a scriever an makar. He is a follaer o Celtic F.C..

## Thrift
He begoud his scrievin thrift bi self-furthsettin cutty tales on Twitter. His first buik collect, *Hings*, wis furthset in 2017 an wis gaithert fae Twitter. It gained Best Short Story Collection at the 2018 Saboteur Awards.

The muckle sonse o *Hings* alloued McQueer tae gie up his job tae scrieve fu-time. It wis follaed by 2018's *HWFG* (that stauns fur *Here We Fucking Go*), an wis McQueer's foremaist collect o stories tae be scrieven anely fur buik publication. Efter nae bein blythe wi his initial ettle, whit he felt haed too muckle semblance tae the style o *Hings*, he gied the buik a derk tone. Later, he began wirk on his first novelle. McQueer forby gies a wheen o spaken-ward performance o his scrievins.

In 2019, a few o the tales fae *Hings* wis adapted as a three-part series o cutty films fae BBC iPlayer, whaur McQueer kythes hissel as the narrator.

## Scrievin style
McQueer's scrievins  in Glesga Scots and Inglis hae a derk comic style that haes bin compared to Limmy an Irvine Welsh. Scots actor Martin Compston descrieved McQueer as "like Charlie Brooker on Buckfast". His wark in the Scots leid heezed up the leid to young anes, mony o whit nae hink o Scots as "cultural cringe" onymair.

## References

## External links

* 
*
Scott Manley

**Scott Manley** (born 31 December 1972) is a Scots YouTube body, gemmer, saftware makker, astrophysicist, an DJ. On his YouTube channel, he plays space-themed gemmes sic as *Kerbal Space Program*,  while he expones muckle o the science ahind it. He maks videos discussin ither science-relatit topics an news, mainly anent up-tae-date rocket science forders. He uises his scientific backgroon tae teach science while playin video gemmes.

He is kent amangst his follaers as the "astrogamer", as he is ane o the few YouTubers tae mell video gemmes an science, an he is weel kent wi the niche community o video gemmers an science fans.

## Eddication an thrift
Manley studied at the Varsity o Glesga, receivin a Bachelor o Science (BSc) (1990-1994) in science an astronomy, an a Masters o Science (MSc) (1994-1995) in computational science a year later.

In 2002, he wrocht as an ingineer fur Napster. Frae 2002 tae 2004, he wrocht as a resairch ingineer fur Qualys. Frae 2004 tae 2009, he wrocht as a bield airchitect at imeem, whaur he makit an upkept an audio an video uplaid, transcodin, fingerprintin system amang ither hings.

In 2009, he jynt Topsy Labs. In 2013, Topsy wis owerteuk bi Apple Inc., whaur Manley praisently wirks.

## Muckle warks wi ithers
Author Anne McCaffery consultit wi Manley on the effercasts o asteroid dints while scrievin *The Skies of Pern*, estaiblishin the orbit o the comet an giein rede on hou the event shid be shawn.

Manley is ane o the original participants o Asteroid Day an wis a keynote speker at the lench in 2015 an hostit their raiglar "Asteroid Update" pairts.

He is creditit as a consultant on the film *Stowaway* directit bi Joe Penna. While on *Corridor Cast*, Manley wid gae ayond the needs o the script "do the maths so it would be ready".

## Awairds an honours
Fur his efforts in bein a science communicator, asteroid 33434 Scottmanley wis cried efter him. The official namin citation wis furthset bi the Minor Planet Center on 18 Mey 2019 (). The ooter main-belt asteroid wis discovert bi astronomers wi the OCA–DLR Asteroid Survey in 1999. It is a memmer o the stany Koronis family an meisurs aboot 4.6 kilometres in diameter.

## References
Benedict Wong

**Benedict Wong** (born 3 Julie 1970) is a Breetish actor. Wong is known for portrayin Kublai Khan i Netflix's *Marco Polo* (2014–2016) an Bruce Ng i *The Martian* (2015). Wong portrays the character o Wong i the Marvel Cinematic Universe films *Doctor Strange* (2016), *Avengers: Infinity War* (2018), Avengers: Endgame* (2019), *Shang-Chi and the Legend of the Ten Rings (2021), an *Doctor Strange in the Multiverse of Madness* (2022). 

## References
The Fort (shoppin centre)

**The Fort** (Offícially: Glasgow Fort | Scots: Glesga Fort) is a muckle 'oot o toun' shoppin an leisure centre fund in Glesga, Scotland, juist aff Junction 10 on the M8 motorway thit rins tae the sooth, surroondit bi the hoosin places o Provanhall, Garthamlock an Easterhoose. It appent in 2004, biggit on land thit haed been pairt o *Auchinlea Park* (umwhile the site o twa quarries) thit's still thare on its immediate east.

## Descrievin
The concept by the common whan pit agin ither local oot o toun schemes sic as Braeheid an Silverburn. The Fort is unkivert an acause o that the spaces atween units are appen tae the elements, technically pittin it in a category as a retail park. The design o the area pits in a 'twa-sided mall design' meant tae recreaut a tradítional heich street.

The scheme appent up in October 2004 wi Phase 1 o the development providin  o retail accommodation. The nou, thare are ower 100 retail unit an 2 addítional kiosks. Retail reenge in size frae smaw single flairr 570 sq ft (53 sq m) spaces tae muckle multi-flair unit thit are ower . Thare are aboot 2,500 motor parkin spaces fur the park. In 2016 a new multi-storey car paurk appent wi ower 600 spaces in it.

Frae 2012 to 2013, an eikin tae The Fort wis unuer construction. It appent in October 2013, wi hunnrs o Glesga fowk  attendin the grand appeninin. The eikin includit five new restaurant: Chiquito; Prezzo; Wagamama; TGI Friday's an Harvester, alangsyd an 8 screen Vue Cinema.

Atween 2014-2015 anither muckle eikin stairtit. Wi a wheen o new restaurants, shops an a muckle Marks and Spencer, the wikin appent in later 2015.

## Stores

Here are some o the shops fund in the Fort, as o Januar 2014:
*New Look
*TK Maxx
*Next
*JD Sports
*SportsDirect.com
*HMV
*Game
*Smiggle
*Hobbycraft
*Quiz
* Thare's a Morrisons supermarket in the aurie an aw, fínisht aboot the same time (2005) an seen tae the east o the main centre across *Auchinlea Park* taewarts Easterhoose, but this isna seen tae be part of the Fort, offícial like.

## Transport
Buses an trains rin regularly tae Easterhouse railway station (2 mile awa) frae Glesga Ceetie Centre, as weel as buses frae the city tae the complex, makin Glasgow Fort easy tae git tae bi public transport.

## References

## External airtins

* The Fort  at Canmore
* Architecture Scotland - Portfolio page wi ímages
* Cooper Cromar Architects o the park - Portfolio page wi ímages
* The Fort at Gazetteer for Scotland
Munro

A **Munro** () is a muntain in Scotland wae a heicht o ower , and which is on the Scottish Mountaineering Club (SMC) official leet o Munros; thare is nae explicit topographical prominence requirement. The maist namely Munro is Ben Nevis (), the heichest pynt o the Breetish Isles at .

## References